2012-ին ստեղծման պահից մինչ այսօր համախմբելով տարածաշրջանի քսան երկրի եւ Ֆրանկոֆոնիայի համալսարանական գործակալության անդամ հաստատությունների ավելի քան 400 ուսանողի՝ փառատոնը միջազգային երկխոսության յուրօրինակ բաց հարթակ է: Այն ամեն տարի բացառիկ եւ անմոռանալի պահեր է պարգեւում ուսանողներին՝ վերածվելով երիտասարդության, ստեղծագործ մտքի եւ համերաշխության յուրահատուկ տոնի: Վերջինս նաեւ եզակի առիթ է ակադեմիական կամ այլ գործընկերային հարաբերություններն ընդլայնելու համար, քանի որ ամեն անգամ փառատոնի կազմակերպմանն աջակցում են հասարակական, տնտեսական եւ քաղաքական ոլորտները ներկայացնող իր գործընկերները: